
ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 258 (1| 

Κατάργηση του Παιδαγωγικού Τμήματος Οικιακής Οικονομίας στο 
Ποινεπιστήμιο Αθηνών. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 


α) Των άρθρων 50 παρ. 1 και 3 και 6 παρ. 6 του Ν. 1268/1982 «Για τη 
δομή και λειτουργία των Ανωτάτων Εκαιδευτικών Ιδρυμάτων» (Α' 87) όπως η 
τελευταία αυτή διάταξη τροποποιήθηκε με το άρθρο 48 παρ. 1 του Ν. 1404/ 
1983 «Δομή και λειτουργία των Τεχνολογικών Εκπαιδευτικών Ιδρυμάτων» (Α' 
173). 

β) Της κοινής απόφασης του Πρωθυπουργού και του Υπουργού Εθνικής Παι¬ 
δείας και θρησκευμάτων Η/2871/1990 «Ανάθεση αρμοδιοτήτων στους Υφυ¬ 
πουργούς Εθνικής Παιδείας και θρησκευμάτων Βασίλειο Μπεκίρη και Καλ¬ 
λιόπη (κέλλυ) Μπουρδάρα) (Β’ 296). 

2. Το έγγραφο του Υπουργείου Εθνικής Παιδείας και θρησκευμάτων Β1/ 
423/11.6.1990 με το οποίο ζητήθηκε να διατυπώσει τη γνώμη του το Συμ¬ 
βούλιο Ανωτάτης Παιδείας και το γεγονός ότι έχει παρέλθει άπρακτη η προθε¬ 
σμία που ορίζουν οι διατάξεις του άρθρου 50 παρ. 3 του Ν. 1268/1982. 

3. Την απόφαση της Συγκλήτου του Πανεπιστημίου Αθηνών (συνεδρίαση της 
2.2.1990). 

4. Την 296/1991 γνωμοδότηση του Συμβουλίου της Επικράτειας με πρό¬ 
ταση του Υπουργικού Συμβουλίου, αποφασίζουμε: 

'Αρθρο μόνο 

Καταργείται το ιδρυθέν, με το Προεδρικό Διάταγμα 435/1985 Παιδαγω¬ 
γικό Τμήμα Οικιακής Οικονομίας στο Πανεπιστήμιο Αθηνών. 

Τη δημοσίευση και εκτέλεση του παρόντος,Διατάγματος αναθέτουμε στην 
Υφυπουργό Εθνικής Παιδείας και θρησκευμάτων. 

Αθήνα, 17 Ιουνίου 1990 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

ΤΟ ΥΠΟΥΡΓΙΚΟ ΣΥΜΒΟΥΛΙΟ 

Ο ΠΡΟΕΔΡΟΣ 

ΚΩΝΣΤΑΝΤΙΝΟΣ ΜΗΤΣΟΤΑΚΗΣ 

ΟΙ ΑΝΤΙΠΡΟΕΔΡΟΙ 

ΤΖΑΝΗΣ ΤΖΑΝΕΤΑΚΗΣ 
ΑΘΑΝΑΣΙΟΣ ΚΑΝΕΛΛΟΠΟΥΛΟΣ 

ΤΑ ΜΕΛΗ' 

ΜΙΛΤΙΑΔΗΣ ΕΒΕΡΤ, ΙΩΑΝΝΗΣ ΒΑΡΒΙΤΣΙΩΤΗΣ, ΑΝΤΩΝΙΟΣ ΣΑΜΑΡΑΣ, ΣΩΤΗ¬ 
ΡΙΟΣ ΚΟΤΒΕΛΑΣ, ΙΩΑΝΝΗΣ, ΠΑΛΑΙΟΚΡΑΣΣΑΣ, ΜΙΧΑΗΛ ΠΑΠΑΚΩΝΣΤΑ¬ 
ΝΤΙΝΟΥ, ΑΡΙΣΤΕΙΔΗΣ ΚΑΛΑΝΤΖΑΚΟΣ, ΜΑΡΙΕΤΤΑ ΓΙΑΝΝΑΚΟΥ, ΓΕΩΡ¬ 
ΓΙΟΣ ΣΟΥΦΛΙ ΑΣ, ΑΡΙΣΤΟΤΕΛΗΣ ΠΑΥΛΙΔΗΣ, ΙΩΑΝΝΗΣ ΚΕΦΑΛΟΓΙΑΝ- 
ΝΗΣ, ΙΩΑΝΝΗΣ ΒΑΣΙΛΕΙΑΔΗΣ, ΓΕΩΡΓΙΟΣ ΤΖΓΓΖΙΚΩΣΤΑΣ, ΓΕΩΡΓΙΟΣ 
ΜΙΣΑΗΛΙΔΗΣ, ΣΤΕΦΑΝΟΣ ΜΑΝΟΣ, ΣΤΑΥΡΟΣ ΔΗΜΑΣ, ΑΘΑΝΑΣΙΟΣ ΞΑΡ- 
ΧΑΣ, ΝΙΚΟΛΑΟΣ ΓΚΕΛΕΣΤΑΘΗΣ, ΜΙΧΑΗΛ ΘΕΟΔΩΡΑΚΗΣ, ΑΛΕΞΑΝΔΡΟΣ 
ΠΑΠΑΔΟΓΓΟΝΑΣ, ΕΤΘΥΜΙΟΣ ΧΡΙΣΤΟΔΟΥΛΟΤ, ΠΑΝΑΓΙΩΤΗΣ ΧΑΤΖΗΝΙ- 
Κ0ΛΑΟΤ, ΓΕΩΡΓΙΟΣ ΣΟΥΡΛΑΣ, ΑΝΝΑ ΨΑΡΟΥΔΑ - ΜΠΕΝΑΚΗ, ΑΧΙΛΛΕΑΣ 
ΚΑΡΑΜΑΝΛΗΣ, ΣΩΣΤΗΡΙΟΣ ΧΑΤΖΗΓΑΚΗΣ. 

ΕΦΗΜΕΡΙΣ ΤΗΣ ΚΥΒΕΡΜΗΣΕΩΣ (ΤΕΥΧΟΣ ΠΡΩΤΟ) 


ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 259 (2) 

Τροποποίηση των διατάξεων του Π.Δ. 551/1988 «Οργανισμός Νο¬ 
μαρχιών (Οργάνωση Οικονομικών Υπηρεσιών) (Α' 259)». 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις της παραγράφου 3 του άρθρου 22 του Ν. 1735/ 
1987 «Προσλήψεις στο Δημόσιο Τομέα, Κοινωνικός Έλεγχος στη Δη¬ 
μόσια Διοίκηση, Πολιτικά δικαιώματα και άλλες διατάξεις» (Α' 195). 

2. Το Π.Δ. 551/1988 «Οργανισμός Νομαρχιών (Οργάνωση Οικο- . 
νομικών Υπηρεσιών)» (Α' 259), όπως τροποποιήθηκε με το Π.Δ. 504/ 
1989 «Τροποποίηση διατάξεων του Π.Δ. 551/1988 Οργανισμός Νο¬ 
μαρχιών....» (Α' 216) και ισχύει σήμερα. 

3. Τη γνωμοδότηση αριθ. 339/1991 του Συμβουλίου της Επικρά¬ 
τειας, μετά από,πρόταση των Υπουργών Προεδρίας της Κυβέρνησης, 
Εσωτερικών και Οικονομικών, αποφασίζουμε: 

Άρθρο 1 

1. Η παράγραφος 7 του άρθρου 61 του Π.Δ. 551/1988 τροποποιεί¬ 
ται ως εξής: 

«7. Τα Τελωνεία Α' και Β' Πατρών είναι αρμόδια για τα συναφή με 
τις εισαγωγές και εξαγωγές εμπορευμάτων θέματα. ,Επί πλέον το Τε¬ 
λωνείο Β' Πατρών είναι αρμόδιο για τα συναφή με τον έλεγχο επιβα¬ 
τών, αυτοκινήτων και Τελωνειακών διελεύσεων θέματα». 

2. Το Η' Τελωνείο Εισαγωγής της Νομαρχίας Θεσ/νίκης προστίθε¬ 
ται στ' Τμήμα Δασμολογικών και λοιπών διαδικασιών, συμπληρουμέ- 
νου ανάλογα του εδαφίου VIII της παραγράφου 3 του άρθρου 165 του 
Π.Δ. 551/1988. 

Άρθρο 2 

1. Η παράγραφος 2 του άρθρου 341 του Π.Δ. 551/1988 αντικαθί¬ 
σταται ως εξής: 

«2. Το Τελωνείο Κατερίνης είναι Α’ τάξης, λειτουργεί σε επίπεδο 
Διεύθυνσης, έχει έδρα την Κατερίνη και διαρθρώνεται στα πιο κάτω 
Τμήματα, μεταξύ των, όποιων κατανέμονται οι αρμοδιότητές του: 

Α. Τμήμα Γενικών Θεμάτων και Δικαστικού 

Β. Τμήμα Τελωνειακών Διαδικασιών 

Γ. Τμήμα Τελωνισμού Εμπορευμάτων». 

2. Το Τελωνείο Σερρών προάγεται σε Τελωνείο Α' τάξης, επιπέδου 
Διεύθυνσης και διαρθρώνεται στα πιο κάτω Τμήματα, μεταξύ των 
οποίων κατανέμονται οι αρμοδιότητες αυτού, τροποποιουμένου ανά¬ 
λογα του άρθρου 381 του Π.Δ. 551/1988: 

Α. Τμήμα Γενικών Θεμάτων και Δικαστικού ' ; ’ 

Β. Τμήμα Τελωνειακών Διαδικασιών 

Γ. Τμήμα Τελωνισμού Εμπορευμάτων! 

Άρθρο 3 

1. Προάγονται σε Τελωνεία Γ' τάξης, επιπέδου αυτοτελούς Γρα¬ 
φείου: 

α) Το Τοπικό Γραφείο Κυπαρισσίας Νομαρχίας Μεσσηνίας, τροπο- 
ποιουμένου ανάλογα του άρθρου 309 του Π.Δ. 551/1988, β) τα Το¬ 
πικά Γραφεία Ουρανούπολης και Νέων Ρόδων Νομαρχίας Χαλκιδικής, 
τροποποιουμένου ανάλογα του άρθρου 421 του Π.Δ. 551/1988. 

2. Συνιστάται Τοπικό Γραφείο στη Νέα Ποτίδαια Νομαρχίας Χαλκι¬ 
δικής, υπαγόμενο στο Τελωνείο Νέων Μουδανιών, τροποποιουμένου 
ανάλογα του άρθρου 421 του Π.Δ. 551/1988, όπως ισχύει σήμερα. 

Η έναρξη λειτουργίας του Τοπικού αυτού Γραφείου καθορίζεται με 
απόφαση του Υπουργού, Οιικονομικών, που εκδίδεται σύμφωνα.με το 
άρθρο 32 του Ν. 1828/1989 «Αναμόρφωση της Φορολογίας Εισοδή¬ 
ματος και άλλες διατάξεις» (Α’ 2). 

Άρθρο 4 

1. Το Τελωνείο Β' τάξης Ισθμιων Νομαρχίας Κορινθίας, του άρθρου 
245 του Π.Δ. 551/1988, όπως τροποποιήθηκε με το άρθρο 18 πα- 
ράγρ. 2 εδάφ. α' του Π.Δ. 504/1989, λειτουργεί σε επίπεδο αυτοτε¬ 
λούς Τμήματος. 

2. Στο Π.Δ. 551/1988, όπως τροποποιήθηκε ή συμπληρώθηκε και 
ισχύει, τα προβλεπόμενα Τελωνεία Α' τάξης, λειτουργούν σε επίπεδο 
Διεύθυνσης, τα Τελωνεία Β' τάξης, σε επίπεδο αυτοτελούς Τμήματος 
και τα Τελωνεία Γ' τάξης, σε επίπεδο αυτοτελούς Γραφείου. 


Άρθρο 5 

1. Η ισχύς των διατάξεων του παρόντος αρχίζει από τη δημοσίευσή 
του στην Εφημερίδα της Κυβέρνησης, εκτός αν διαφορετικά ορίζεται σ’ 
αυτές. 

Στον Υπουργό Οικονομικών αναθέτουμε τη δημοσίευση και εκτέλεση 
του παρόντος Προεδρικού Διατάγματος. 

Αθήνα, 17 Ιουνίου 1991 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΕΣΩΤΕΡΙΚΟΝ 

ΜΙΛΤΙΑΔΗΣ ΕΒΕΡΤ ΣΩΤΗΡΙΟΣ ΚΟΥΒΕΛΑΣ 

ΟΙΚΟΝΟΜΙΚΟΝ 

ΙΩΑΝΝΗΣ ΠΑΛΑΙΟΚΡΑΣΣΑΣ , 

- ♦ - 

ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 260 (3) 

Παραχώρηση για προσωρινή χρήση παραλιμνίων αγροτικών εκτάσεων 
των τεχνητών λιμνών ιδιοκτησίας ΔΕΗ για την ίδρυση μονάδων υδατο¬ 
καλλιέργειας. 

Ο ΠΡΟΕΔΡΟΣ ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις των άρθρων 2 και 3 του Ν. 1280/1982 «Παραχώ¬ 
ρηση αγροτικών εκτάσεων ιδιοκτησίας ΔΕΗ» (Α 108). 

2. Την Υ 1081/21.5.1990 απόφαση του Πρωθυπουργού «Ορισμός 
αρμοδιοτήτων του Υπουργού Αναπληρωτή Γεωργίας Παν. Χατζηνικο- 
λάου» (Β 327). 

3. Την Υ 1140/1051173/1390/0001/10.7.1990 κοινή από¬ 
φαση του Πρωθυπουργού και του Υπουργού Οικονομικών «Ανάθεση αρ¬ 
μοδιοτήτων Υπουργού Οικονομικών στον Υφυπουργό Οικονομικών» (Β 
420). 

- 4. Την 24/1991 γνωμοδότηση του Συμβουλίου της Επικράτειας, 
με πρόταση του Αναπληρωτή Υπουργού Γεωργίας και του Υφυπουργού 
Οικονομικών, αποφασίζουμε: 

- Άρθρο μόνο 

1. Παραλίμνιες αγροτικές εκτάσεις του άρθρου 2 του Ν. 1280/ 
1982, που έχουν παραχωρηθεί για χρήση στο Δημόσιο, μπορεί να πα- 
ραχωρούνται από αυτό σε υδατοκαλλιεργητές για προσωρινή χρήση και 
χωρίς αντάλλαγμα με σκοπό την ίδρυση και λειτουργία μονάδων υδατο¬ 
καλλιέργειας. 

2. Η παραχώρηση ενεργείται με απόφαση του οικείου Νομάρχη 
ύστερα από αίτηση των ενδιαφερομένων προς την αρμόδια υπηρεσία 
Αλιείας του Νομού. 

Απαιτούμενα για την έκδοση της απόφασης του Νομάρχη δικαιολο- 
γητικά ορίζονται: 

α) Αίτηση του ενδιαφερομένου στην αρμόδια υπηρεσία Αλιείας, η 
οποία πρέπει να συνοδεύεται από: 

αα) Τοπογραφικό διάγραμμα κλίμακάς 1:5.000 της αιτούμενής 
έκτασης με απεικόνιση των εγκαταστάσεων. 

ββ) Τεχνικοοικονομική έκθεση με περιγραφή τής λειτουργίας και 
των εγκαταστάσεων της υπό ίδρυση μονάδας υδατοκαλλιέργειας. 

β) Σύμφωνη γνώμη της ΔΕΗ, σύμφωνα με τις διατάξεις της παρ. 2 
του άρθρου 2 του Ν. 1280/1982. 

,γ). Σύμφωνη γνώμη της υπηρεσίας Αλιείας του Νομού για την κα¬ 
ταλληλότητα και σκοπιμότητα ίδρυσης και λειτουργίας της μονάδάς 
υδατοκαλλιέργειας στην αιτούμενη έκταση, σύμφωνα με τις διατάξεις 
της αλιευτικής νομοθεσίας. 

3. Στην απόφαση παραχώρησης του Νομάρχη πρέπει να αναφέρο- 
νται: 

“) Το χρονικό διάστημα της προσωρινής χρήσης, που δεν μπορεί να 
ξεπερνά το αντίστοιχο χρονικό διάστημα παραχώρησης προς το Δημό¬ 
σιο. 

β) Οι όροι που θα τεθούν από τις προβλεπόμενες κατά περίπτωση, 
σύμφωνα με την κείμενη νομοθεσία, υπηρεσίες του Νομού, για την 
ίδρυση, εγκατάσταση και λειτουργία της μονάδας υδατοκαλλιέρ- 
γειας. 

γ) Οι όροι που θα τεθούν από τη ΔΕΗ για την ίδρυση και λειτουργία 
της μονάδας υδατοκαλλιέργειας. 

4. Μέσα σι προθεσμία δύο (2) μηνών από την έκδοση της σχετικής 
απόφασης παραχώρησης, πρέπει να συνομολογηθεί Σύμβαση μεταξύ 
της κτηματικής υπηρεσίας της περιοχής και των υδατοκαλλιεργητών, 
στην οποία θα συμπεριλαμβάνονται και οι όροι της προηγούμενης παρα¬ 
γράφου, άλλως η απόφαση ανακαλείται αυτοδίκαια. 

5. Η απόφαση παραχώρησης μπορεί να ανανεώνεται μετά τη λήξη 
της, εφόσον υπάρχει σχετικό αίτημα και ισχύει η προσωρινή παραχώ¬ 
ρηση της ΔΕΗ προς το Δημόσιο. 

6. Μετά τη λήξη της παραχώρησης όλες οι εγκαταστάσεις περιέρχο¬ 
νται στο Δημόσιο και στη συνέχεια στη ΔΕΗ χωρίς την καταβολή 
οποιοσδήποτε αποζημίωσης στους ενδιαφερομένους υδατοκαλλιεργη- 
τές. 

7. Η υπεκμίσθωση ή η παραχώρηση σε τρίτους των παραλιμνίων 
αγροτικών εκτάσεων του άρθρου 2 του Ν. 1280/1982 από τους ενδια¬ 
φερομένους υδατοκαλλιεργητές απαγορεύεται. 

Στον Αναπληρωτή Υπουργό Γεωργίας αναθέτουμε τη δημοσίευση 
και εκτέλεση του παρόντος Διατάγματος.' 

Αθήνα, 17 Ιουνίου 1991 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

ΟΙ ΥΠΟΥΡΓΟΙ 

ΑΝΑΠΛΗΡΩΤΗΣ ΓΕΩΡΓΙΑΣ ΥΦΥΠΟΥΡΓΟΣ ΟΙΚΟΝΟΜΙΚΩΝ 

ΠΑΝ. ΧΑΤΖΗ ΝΙΚΟΛΑΟΥ Π. ΔΕΛΗΜΗΤΣΟΣ 

-♦- 

ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 261 (4) 

Προϋποθέσεις για τη χορήγηση αδειών αλιείας σε επαγγελματικά 

σκάφη. 

Ο ΠΡΟΕΔΡΟΣ ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 10 του Ν.Δ. 420/1970 «Αλιευτικός 
Κώδιξ» (Α' 27), όπως αντικαταστάθηκε με την παρ. 2 του άρθρου 3 του 
Ν, 1740/1987 «Αξιοποίηση και προστασία κοραλλιογενών, σχηματι¬ 
σμών, ιχθυοτρόφων υδάτων, υδατοκαλλιεργειών και άλλες διατάξεις» 
(Α 221). 

2. Την 88/148/ΕΟΚ απόφαση της Επιτροπής της 11ης Δεκεμ¬ 
βρίου 1987 «σχετικά με το πολυτελές πρόγραμμα προσανατολισμού του 
αλιευτικού στόλου (1987-1991) που υπέβαλε η Ελλάδα στο πλαίσιο 
του Κανονισμού (ΕΟΚ) αριθ. 4028/86» (ΕΕ Γ 70/1988). 

3. Την Υ. 1081/21.5.1990 απόφαση του Πρωθυπουργού «Ορισμός 
αρμοδιοτήτων του Αναπληρωτή Υπουργού Γεωργίας Παν. Χατζηνίκο- 
λάου» (Β 327). 

4. Την 147/1990 γνωμοδότηση του Συμβουλίου Αλιείας. 

5. Την 302/1991 γνωμοδότηση του Συμβουλίου της Επικράτειας, 
με πρόταση του Αναπληρωτή Υπουργού Γεωργίας, αποφασίζουμε: 

Άρθρο 1 

1. Από .την έναρξη ισχύος του παρόντος Διατάγματος, επαγγελματι¬ 
κές άδειες αλιείας σε σκάφη,, χορηγούνται μόνο στις παρακάτω περι¬ 
πτώσεις, με τις εξής προϋποθέσεις: _ 

α) Σε σκάφη που αντικαθιστούν άλλα της ίδιας κατηγορίας που είχαν 
άδεια επαγγελματικής αλιείας σε ισχύ, κατά την ημέρα υποβολής της 
σχετικής αίτησης. .. * -„ 

β) Σε σκάφη που αντικαθιστούν άλλα της ίδιας κατηγορίας, που 
απωλέσθηκαν, χωρίς δόλο του πλοιοκτήτη ή του κυβερνήτη, αποδε¬ 
δειγμένα με βάση επίσημα στοιχεία των Υπηρεσιών του Υπουργείου 
Εμπορικής Ναυτιλίας, μέσα στην τελευταία τριετία πριν από την υπο¬ 
βολή της αίτησης αντικατάστασης. 

γ) Σε σκάφη που έχει ήδη εγκριθεϊ, μέχρι την ημερομηνία ισχύος του 
παρόντος η ναυπήγηση και εφόσον αυτά ναυπηγηθούν εντός των προθε¬ 
σμιών που προβλέπονται από τις εγκριτικές αποφάσεις. Σε περίπτωση 
που δεν προβλέπονται προθεσμίες, εφόσον αυτά ναυπηγηθούν εντός 
ανατρεπτικής προθεσμίας δύο ετών από της ισχύος του παρόντος. 

δ) Σε νέες περιπτώσεις ναυπήγησης ή αγοράς σκαφών, εφόσον την 
πορεία του πολυτελούς προγράμματος που κάθε φορά ισχύει, στα πλαί¬ 
σια του Κανονισμού (ΕΟΚ) 4028/86 του Συμβουλίου της 18ης Δεκεμ¬ 
βρίου 1986 «σχετικά με κοινοτικές δράσεις για τη βελτίωση και την 
προσαρμογή των διαρθρώσεων του τομέα της αλιείας και της υδατο¬ 
καλλιέργειας» (ΕΕ Γ 376/1986), διαπιστώνεται ότι η συνολική δυνα¬ 
μικότητα του στόλου (χωρητικότητα και ισχύς μηχανής) είναι μειωμένη 


σε σχέση με τους στόχους που έχουν τεθεί. Στην περίπτωση που διαπι¬ 
στώνεται μείωση της συνολικής δυναμικότητας του στόλου, Ο Υπουρ¬ 
γός Γεωργίας μπορεί, με απόφασή του, να καλύπτει μέρος ή το σύνολο 
της μείωσης αυτής. 

Οι άδειες αυτές χορηγούνται σε επαγγελματίες ψαράδες, οι οποίοι: ■ 

αα) Έχουν προϋπηρεσία στην αλιεία τουλάχιστον για μια δεκαετία. 

ββ) Δεν έχουν στην πλοιοκτησία τους άλλο σκάφος ούτε και σε ποσο¬ 
στό. 

ε) Για τη χορήγηση των αδειών της προηγούμενης περίπτωσης δ ο 
Υπουργός Γεωργίας με απόφασή του καθορίζει τον αριθμό και την κα¬ 
τηγορία των αδειών, τα δικαιολογητικά και τον τρόπο επιλογής των αι¬ 
τήσεων. 

2. Η έγκριση για την έκδοση των αδειών στις ανωτέρω περιπτώσεις, 
παρέχεται μόνο από τον Υπουργό Γεωργίας. 

Άρθρο 2 

Η μεταβίβαση της κυριότητας των επαγγελματικών σκαφών επιτρέ¬ 
πεται μόνο σε επαγγελματίες αλιείς. 

Κατ’ εξαίρεση επιτρέπεται η διάθεση του ανωτέρω δικαιώματος με 
δικαιοπραξία εν ζωή ή αιτία θανάτου; στον ένα από τους συζύγους ή τα 
τέκνα τους. 

Τα ίδια πρόσωπα, όταν κληρονομούν αλιευτικό σκάφος και δεν έχουν 
την επαγγελματική ιδιότητα του αλιέα μπορεί να διατηρήσουν το δικαί¬ 
ωμα της άδειας για τρία (3) χρόνια από την υπαγωγή της κληρονομιάς 
στους ίδιους, σ’ αυτό δέ το διάστημα επιτρέπεται η εκχώρηση ή εκμί- 
σθωση του δικαιώματος σε τρίτον επαγγελματία οιλιέα. 

Τα ανωτέρω δεν ισχύουν για τα σκάφη Μηχανότρατες Μέσης ή 
Υπερπόντιας αλιείας καθώς και γριγρί, εκτός από τις περιπτώσεις 
αδειών μηχανοτρατών ή γριγρί που χορηγήθηκαν σε εφαρμογή των 
διατάξεων του Π.Δ. 143/1986 «Περιορισμός έκδοσης αδειών αλιείας 
με μηχανότρατες και συμπλήρωση του Β.Δ, 817/1966 «περί κανονι¬ 
σμού της δια τρατών αλιείας» (ΦΕΚ 209/τ.Α/15.10.1966)» (Α 53) ή 
αποφάσεων που εκδόθηκαν με βάση τις διατάξεις του άρθρου 12 του Ν. 
1341/1983 «Κατάργηση των διατάξεων του Ν. Δ/τος «περί ρυθμί- 
σεως θεμάτων αποστραγγισθεισιόν γαιών λίμνης Βοϊβηίδος (Κάρλας)» 
και του Ν. 351/1976 «περί τροποποιήσεως τοϋ·Ν.ΔΓ130/1974 και 
ρυθμίσεως συναφών θεμάτων» και άλλες διατάξεις» (Α 38). 

Άρθρο 3 , ^ 

Η ολική χωρητικότητα των σκαφών που αναφέρονται στις περιπτώ¬ 
σεις α και β της παρ. 1 του άρθρου 1 του παρόντος δεν επιτρέπεται να 
είναι μεγαλύτερη των σκαφών που αντικαθιστούν, με εξαίρεση τις παρα¬ 
κάτω περιπτώσεις: 

Σε σκάφη γριγρί υπολειπομένων διαστάσεων επιτρέπεται αύξηση 
χωρητικότητας, με την προϋπόθεση ότι το νέο σκάφος θα έχει διαστά¬ 
σεις ίσες με τις ελάχιστες επιτρεπόμενες, όπως αυτές ορίζονται στο άρ¬ 
θρο 10 του Β.Δ. 666/1966 «περί αδειών αλιευτικών σκαφών» (Α 
160). 

β) Σε παράκτια αλιευτικά σκάφη με μήκος μεταξύ καθέτων (ΡΡ) μι¬ 
κρότερο των 7 μέτρων επιτρέπεται αύξηση χωρητικότητας, αρκεί το 
μήκος καθέτων του νέου σκάφους να μην υπερβαίνει τα 7 μέτρα. 

Άρθρο 4 

1. Η ισχύς της προωστήριας μηχανής των σκαφών που αναφέρονται 
στις περιπτώσεις ά· και β, της παρ. 1 του άρθρου 1 του παρόντος, δεν 
επιτρέπεται να είναι μεγαλύτερη της ισχύος της μηχανής των σκαφών 
που αντικαθιστούν, με εξαίρεση την"περίπτωση κατά την οποία η αρχική 
μηχανή έχει ισχύ μικρότερη των 15 ΗΡ. 

2. Ο ανωτέρω περιορισμός για την ισχύ της προωστήριας μηχανής 
ισχύει και'με την ίδια εξαίρεση και στις περιπτώσεις αντικατάστασης 
των μηχανών των επαγγελματικών σκαφών αλιείας. 

Άρθρο 5 

Για κάθε μεταβίβαση της κυριότητας επαγγελματικού σκάφους και 
αλλαγή ή τοποθέτηση μηχανής, απαιτείται προηγουμένως η έκδοση 
απόφασης του Υπουργού Γεωργίας, στην οποία διαπιστούται η τήρηση 
των όρων του παρόντος και των λοιπών κειμένων διατάξεων. 

Άρθρο 6. ...· , ν 

Από την έναρξη ισχύος του παρόντος Διατάγματος καταργείται το 
άρθρο 1 του Π.Δ. 143/1986 με την επιφύλαξη των διατάξεων του τέ¬ 
ταρτου εδαφίου του άρθρου 2 του παρόντος/ 

ΕΦΗΜΕΡΙΕ ΤΗΣ ΚΥΒΕΡΙΜΗΣΕΩΣ (ΤΕΥΧΟΣ ΠΡΩΤΟ) 


Στον Αναπληρωτή Υπουργό Γεωργίας αναθέτουμε τη δημοσίευση 
και εκτέλεση του παρόντος Διατάγματος. 

Αθήνα, 17 Ιουνίου 1991 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΑΝΑΠΛΗΡΩΤΗΣ ΓΕΩΡΓΙΑΣ 

ΠΑΝΑΓΙΩΤΗΣ ΧΑΤΖΗΝΙΚΟΛΑΟΥ 

-♦- 

ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 262 (5) 

Σύσταση θέσεων διοικητικού προσωπικού στο Ανώτατο Εκπαιδευτικό 
Ίδρυμα Οικιακής Οικονομίας. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α) του άρθρου 79 παρ. 5 του Ν. 1566/1985 «Δομή και λειτουργία 
της πρωτοβάθμιας και δευτεροβάθμιας εκπαίδευσης και άλλες διατά¬ 
ξεις» (Α' 167). 

β) Του άρθρου 20 παρ. 3 του Π.Δ, 611/1977 «περί κωδικοποιή- 
σεως εις ενιαίον κείμενον, υπό τίτλον «Υπαλληλικός Κώδιξ» των ισχυου- 
σών διατάξεων των αναφερομένων εις την κατάστασιν των υπαλλήλων 
του Δημοσίου και των Ν.Π.Δ.Δ.» ^Α' 198). 

γ) Της παρ. 5 της απόφασης Β2/827/1990 «προσωρινή διοίκηση 
του Ανωτάτου Εκπαιδευτικού Ιδρύματος Οικιακής Οικονομίας» (Β' 
805). 

δ) Της απόφασης του Πρωθυπουργού και του Υπουργού Εθνικής 
Παιδείας και Θρησκευμάτων αριθ. Η/2071/1990 «Ανάθεση αρμοδιο¬ 
τήτων στους Υφυπουργούς Εθνικής Παιδείας και θρησκευμάτων Βασί¬ 
λειο Μπεκίρη και Καλλιόπη (Κέλλυ) Μπουρδάρα)» (Β’ 296). 

ε) Της απόφασης του Πρωθυπουργού και του Υπουργού Οικονομι¬ 
κών αριθ. Υ 1140/1051173/1390/0001/1990 «Ανάθεση αρμοδιο¬ 
τήτων του Υπουργού Οικονομικών στον Υφυπουργό Οικονομικών» (Β' 
420). 

2. Την πρόταση της Διοικούσας Επιτροπής του Ανωτάτου Εκπαιδευ¬ 
τικού Ιδρύματος Οικιακής Οικονομίας (συνεδρίαση 1η/13.2.1991). 

3. Την αριθ. 364/1991 γνωμοδότηση του Συμβουλίου της Επικρά¬ 
τειας, με πρόταση του Υπουργού Προεδρίας της Κυβέρνησης και των 
Υφυπουργών Οικονομικών και Εθνικής Παιδείας και θρησκευμάτων, 
αποφασίζουμε: 

Άρθρο 1 

1. Συνιστώνται στο Ανώτατο Εκπαιδευτικό Ίδρυμα Οικιακής Οικο¬ 
νομίας τριάντα τέσσερις (34) θέσεις διοικητικού προσωπικού οι οποίες 
κατανέμονται κατά κλάδο ως ακολούθως: 

α. Κλάδος ΠΕ Διοικητικός - Οικονομικός: Δύο (2) θέσεις, 
β. Κλάδος ΠΕ Μηχανικών: Δύο (2) θέσεις, 
γ. Κλάδος ΠΕ Πληροφορικής: Δύο (2) θέσεις, 
δ. Κλάδος ΤΕ Διοικητικός - Λογιστικός: Τέσσερις (4) θέσεις, 
ε. Κλάδος ΤΕ Βιβλιοθηκονόμων: Δύο (2) θέσεις, 
στ. Κλάδος ΔΕ Διοικητικός - Λογιστικός: Έξι (6) θέσεις, 
ζ. Κλάδος ΔΕ Δακτυλογράφων - Στενογράφων: Τέσσερις (4) θέσεις, 
η. Κλάδος ΔΕ Τεχνικός: Τέσσερις (4) θέσεις από τις οποίες μία (1) 
ειδικότητα οδηγών. 

θ. Κλάδος ΔΕ Προσωπικού Η/Υ: Δύο (2) θέσεις. 

ι. Κλάδος ΥΕ Επιμελητών: Τρεις (3) θέσεις. 

ια. Κλάδος ΥΕ Προσωπικού Καθαριότητας: Τρεις (3) θέσεις. 

2. Προσόντα διορισμού στον εισαγωγικό βαθμό των θέσεων κάθε 
κλάδου είναι τα κατά περίπτωση διαλαμβανόμενα στο Π.Δ. 194/1988 
(Α’ 84). 

3. Σε όποιους κλάδους περιλαμβάνονται περισσότερες από μία ειδι¬ 
κότητες, η ειδικότητα ορίζεται με την προκήρυξη πλήρωσης των κενών 
θέσεων. 

Άρθρο 2 

Κατά την πρώτη εφαρμογή του Διατάγματος αυτού επιτρέπεται η 
πλήρωση μιάς (1) θέσης με Α' βαθμό στον κλάδο ΠΕ Διοικητικό - Οι¬ 
κονομικό. Πρόσθετο προσόν διορισμού για τη θέση αυτή απαιτείται 
οκταετής (δετής) τουλάχιστον προϋπηρεσία σε υπηρεσία του Δημόσιου 
τομέα όπως αυτός ορίζεται κάθε φορά. 


Ανώτατο όριο ηλικίας διορισμού ορίζεται το τεσσαρακοστό πέμπτο 
(45ο). 

Άρθρο 3 

Η πλήρωση των θέσεων που συνιστώνται με το Διάταγμα αυτό γίνε¬ 
ται σταδιακά ανάλογα με τις ανάγκες του Ιδρύματος και τις δυνατότη¬ 
τες του κρατικού προϋπολογισμού. 

Στην Υφυπουργό Εθνικής Παιδείας και θρησκευμάτων αναθέτουμε 
τη δημοσίευση και εκτέλεση του παρόντος διατάγματος. 

Αθήνα, 17 Ιουνίου 1991 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΥΦΥΠΟΥΡΓΟΣ ΟΙΚΟΝΟΜΙΚΩΝ 

ΜΙΛΤΙΑΔΗΣ ΕΒΕΡΤ ΠΑΝ. ΔΕΛΗΜΗΤΣΟΣ 

Η ΥΦΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

ΚΑΛΛΙΟΠΗ Α. ΜΠΟΥΡΔΑΡΑ 

-♦- 

ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 263 (6) 

' Καθορισμός του τύπου των τίτλων των Ιδιωτικών Τεχνικών - Επαγ¬ 
γελματικών Σχολών της Δ/θμιας Εκπ/σης και αναβαθμολογήσεις 
των γραπτών δοκιμίων των μαθητών των Ιδιωτικών Σχολείων Δ/ 
θμιας Εκπ/σης. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1 .α) Τις διατάξεις της παρ. 2 του άρθρου 86, της παρ. 11 του άρθρου 
5, της παρ. 9 του άρθρου 8 και της παρ. 9 του άρθρου 9 του Ν. 
1566/85 «Δομή και λειτουργία της Πρωτοβάθμιας και Δευτεροβάθ¬ 
μιας Εκπ/σης και άλλες διατάξεις» (ΦΕΚ 167Α). 

β) Τις διατάξεις της παρ. 4 του άρθρου 111 του Ν. 1892/1990 (Α' 
101). 

2. Την Η/2871/4.5.90 κοινή απόφαση του Πρωθυπουργού και του 
Υπουργού Εθνικής Παιδείας και θρησκευμάτων «Ανάθεση (αρμοδιοτή¬ 
των στους Υφυπουργούς Εθνικής Παιδείας και θρησκευμάτων» (ΦΕΚ 
296/τ.Β'/4.5.90). 

3. Την 351/1991 γνωμοδότηση του Συμβουλίου της Επικράτειας, 
με πρόταση του Υφυπουργού Εθνικής Παιδείας και θρησκευμάτων, 
αποφασίζουμε: 

Άρθρο 1 

Καθορίζουμε τον τύπο των τίτλων των Ιδιωτικών Τεχνικών - Επαγ¬ 
γελματικών Σχολών της Δ/θμιας Εκπ/σης ως εξής: 

1. Πτυχίο Ιδιωτικής Τεχνικής - Επαγγελματικής Σχολής 
(ημερήσιας και εσπερινής). 

(Επωνυμία - Προσωνυμία Ιδιωτικής Τ.Ε.Σ.) 

ΕΞΕΤΑΣΤΙΚΗ ΕΠΙΤΡΟΠΗ ΠΤΥΧΙΑΚΩΝ ΕΞΕΤΑΣΕΩΝ ΘΕΣΗ ΦΩΤΟΓΡΑΦΙΑΣ 

Απόφ.ΥΠ.Ε.Π.Θ. 

Απόφ. .. . τ. . . Προϊσταμέν. . . . 

ΣΧΟΛΙΚΟ ΕΤΟΣ 19 . .-19 .. 

ΥΠΗΚΟΟΤΗΤΑ. 

ΘΡΗΣΚΕΥΜΑ. 

ΕΤΟΣ ΓΕΝΝΗΣΗΣ . 

ΠΤΥΧΙΟ 

ΑΡΙΘΜΟΙ 

ΠΡΩΤΟΚΟΛΟΥ . 

ΜΗΤΡΩΟΥ ΜΑΘΗΤΩΝ. 

ΜΗΤΡ. ΑΡΡΕΝΩΝ-ΔΗΜΟΤΟΛΟΓΙΟΥ ... ΔΗΜΟΥ ή ΚΟΙΝ. .. 

ΝΟΜΟΥ...ί 

.μαθητ.. 

| . . . 

I παρακολούθησε κατά το Σχολικό Έτος 19....-19.... τα μαθήματα 

| της τάξης, ειδικότητας.. και αφού 

εξετάσθηκε σύμφωνα με τις κείμενες διατάξεις, κρίθηκε από την ανω¬ 
τέρω εξεταστική επιτροπή πτυχιακών εξετάσεων (πράξη ....) άξιος 

| απολύσεως με γενικό βαθμό..(.) 

και διαγωγή . 

Η αναλυτική βαθμολογία τ ... σε κάθε μάθημα είναι: 


| Το παρόν έχει ισχύ αντίστοιχου πτυχίου Δημόσιας Τεχνικής - Επαγ- 
| γελματικής Σχολής του Ν. 1566/85. 

| Θεωρήθηκε και επικυρώθηκε ... 19 . .. 

! .19 ... 

| ... Προϊστ. ... τ.Ο Πρόεδρος Ο Δ/ντής Τα μέλη 

1 . της Ιδιωτικής 

Τ.Ε.Σ. 

2. Αποδεικτικό πτυχίου Ιδιωτικής Τεχνικής - Επαγγελματικής 
Σχολής 

(ημερήσιας και εσπερινής). 

(Επωνυμία - Προσωνυμία Ιδιωτικής Τ.Ε.Σ.) 

» 

ΕΞΕΤΑΣΤΙΚΗ ΕΠΙΤΡΟΠΗ ΠΤΥΧΙΑΚΩΝ ΕΞΕΤΑΣΕΩΝ ΘΕΣΗ ΦΩΤΟΓΡΑΦΙΑΣ 

Απόφ.ΤΠ.Ε.Π.Θ. 

■ τ... ΠροΜταμίν. ... ^ .. 

..." ΥΠΗΚΟΟΤΗΤΑ.. 

ΘΡΗΣΚΕΥΜΑ . 

ΕΤΟΣ ΓΕΝΝΗΣΗΣ ........ 

ΑΠΟΔΕΙΚΤΙΚΟ ΠΤΥΧΙΟ 

ΑΡΙΘΜΟΙ 

ΠΡΩΤΟΚΟΛΟΥ ... 

ΜΗΤΡΩΟΥ ΜΑΘΗΤΩΝ.. 

ΜΗΤΡ. ΑΡΡΕΝΩΝ-ΔΗΜΟΤΟΛΟΓΙΟΥ .. ΔΗΜΟΥ ή ΚΟΙΝΟΤΗ¬ 
ΤΑΣ .. 

ΝΟΜΟΥ.... 

.μαθητ ... 

παρακολούθησε κατά το Σχολικό Έτος 19...-19... τα μαθήματα 

της ....(....) τάξης, ειδικότητας . ... * αι αφού 

εξετάσθηκε σύμφωνα με τις κείμενες διατάξεις, κρίθηκε από την ανω¬ 
τέρω εξεταστική επιτροπή πτυχιακών εξετάσεων (πράξη ........) 

άξι.απολύσεως με γενικό βαθμό.(.) 

και διαγωγή .. 

Η αναλυτική βαθμολογία τ ... σε κάθε μάθημα είναι: 


Στο όνομα τ ... ίδι ... έχει εκδοθεί πτυχίο με αρ. πρωτ. .. . 
που έχει ισχύ αντίστοιχου πτυχίου Δημόσιας Τεχνικής - Επαγγελματι¬ 
κής Σχολής του Ν. 1566/85. 

Θεωρήθηκε και επικυρώθηκε .. 19 ... 

. 19... 

_ Προϊστ. τ_0 Δ/ντής Οι Καθηγητές 0 συντάκτης 

...της Ιδιωτικής Τ.Ε.Σ. του τίτλου 

Άρθρο 2 

Στο· άρθρο 5 του Π.Δ. 123/87 (ΦΕΚ 68/τ.Α'/20.5.87) προστίθε¬ 
ται 6η παράγραφος που έχει ως εξής: ( · 

Τα γραπτά δοκίμια των προαγωγικών και παραπεμπτικών εξετά¬ 
σεων των μαθητών των Ιδιωτικών Λυκείων και των Τεχνικών — Επαγ- ^ 
γελ(.ιατικών Σχολών καθώς και τα γραπτά δοκίμια των εξετάσεων των 
μαθητών των ιδιωτικών Γυμνασίων υπόκεινται σε αναβαθμολόγηση με 
τις ίδιες προϋποθέσεις και διαδικασίες που καθορίζονται στις ανωτέρω 
παραγράφους αυτού του άρθρου. 

Στον Υφυπουργό Εθνικής Παιδείας και Θρησκευμάτων αναθέτουμε 
τη δημοσίευση και εκτέλεση του παρόντος Προεδρικού Διατάγματος. 

Αθήνα, 17 Ιουνίου 1991 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΥΦΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΟΝ . 

ΒΑΣΙΛΕΙΟΣ ΜΠΕΚΡΗΣ . „ 

■ -♦-- 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘ..264 (7) 

Συμμόρφωση προς τις διατάξεις της Οδηγίας 84/5 ΕΟΚ για την προ¬ 
σέγγιση των νομοθεσιών των Κρατών—μελών των σχετικών με ,την 
ασφάλιση της αστικής ευθύνης που προκύπτει από την κυκλοφορία 
αυτοκινήτων οχημάτων. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψή: 

1. Τις διατάξεις του άρθρου 4 του Ν. 1338/1983 (Α 34), όπως 
αντικαταστάθηκε με το άρθρο 6 παρ. 4 Ν. 1440/1983 (Α 70), άρθρου 
7 Ν. 1775/1988 (Α' 101), και του άρθρου 65 Ν. 1892/1990 
(Α’.ΙΟΙ). 

2. Τις διατάξεις της Οδηγίας 84/5/ΕΟΚ (ΕΕΕ 8/17). 

3. Την υπ’ αριθμ. Υ. 1250/1990 απόφαση του Πρωθυπουργού «Συ¬ 
μπλήρωση της Υ. 1201/5.10.1990 απόφασης του Πρωθυπουργού» 
(Β' 10/1991). 

4. Την υπ’ αριθμ. 223/1991 γνωμοδότηση του Συμβουλίου της 
Επικράτειας, μετά από πρόταση των Υπουργών Εμπορίου, Μεταφορών 
και Επικοινωνιών και του Αναπληρωτή Υπουργού Εθνικής Οικονομίας, 
αποφασίζουμε: 

Άρθρο 1 

Σε συμμόρφωση προς τις διατάξεις της Οδηγίας 84/5/ΕΟΚ (ΕΕΕ 
8/17), για την προσέγγιση των νομοθεσιών των Κρατών-Μελών των 
σχετικών με την ασφάλιση της αστικής ευθύνης που προκύπτει από την 
κυκλοφορία αυτοκινήτων οχημάτων, αντικαθίστανται, τροποποιούνται 
και συμπληρώνονται διατάξεις του Προεδρικού Διατάγματος 237/ 
1986 (Α' 110) «Κωδικοποίηση των διατάξεων του Ν. 489/1976 
«Περί υποχρεωτικής ασφαλίσεως της εξ ατυχημάτων, αυτοκινήτων 
αστικής ευθύνης» όπως συμπληρώθηκε και τροποποιήθηκε από τον Ν. 
1569/85 (ΦΕΚ Α' 183/85) και τα Π.Δ/γματα 1019/81 (ΦΕΚ Α' 
253/81) και 118/85 (ΦΕΚ Α' 35/Α' 183/85) και τα II. Δ/γματα 

, 1019/81 (ΦΕΚ Α’ 253/81) και 118/85 (ΦΕΚ Α’ 35/85). 

| Άρθρο 2 

1. Η πρώτη περίπτωση του ίδ. ε' του άρθρου 1 του ΠΔ 237/86 (αρ. 
2 του Π.Δ. 1019/81) αντικαθίσταται ως εξής: 

«ε. Τόπος συνήθους στάθμευσης αυτοκινήτου οχήματος είναι: 

Το έδαφος του κράτους του οποίου το όχημα φέρει πινακίδα κυκλοφο¬ 
ρίας». (84/5/ΕΟΚ αρ.4). 

. 2. Η παράγραφος 2 του άρθρου 6 του Π.Δ. 237/86 (άρθρο 6 παρ. 2 
του -Ν. 489/76) αντικαθίσταται ως εξής: 

«Η ασφαλιστική κάλυψη πρέπει να περιλαμβάνει την έναντι τρίτων 
αστική ευθύνη εξαιτίας θανάτωσης ή σωματικής βλάβης ή ζημιών σε 
πράγματα, στην οποία περιλαμβάνεται και η χρηματική ικανοποίηση 
για ψυχική οδύνη ή ηθική βλάδη, καθώς και την αστική ευθύνη λόγω 
θανάτωσης ή σωματικών βλαβών έναντι των μελών της οικογένειας 
του ασφαλισμένου, οδηγού ή κάθε άλλου προσώπου του οποίου η αστική 
ευθύνη καλύπτεται σύμφωνα με την πρώτη παράγραφο, ανεξάρτητα 
από δεσμό συγγενίας. ' »· 

Η ασφαλιστική κάλυψη επίσης περιλαμβάνει και τήν αστική ευθύνη 
του κυρίου ή κατόχου έναντι τρίτων σε περίπτωση αυτοκινήτων που 
έχουν, είτε κλαπεί, είτε αποκτηθεί με χρήση βίας. 

Τα πράγμματα που μεταφέρονται με το ίδιο αυτοκίνητο εξαιρούνται 
της υποχρεωτικής ασφάλισης». (84/5/ΕΟΚ Αρ. 3, Αρ.2 παραγρ. 2). 

Εξαιρείται της κάλυψης η αστική ευθύνη έναντι προσώπων τα οποία 
συγκατατέθηκαν να μεταφερθούν με αυτοκίνητο, εφ’ όσον ο ασφαλιστής 
αποδείξει ότι γνώριζαν ότι το αυτοκίνητο αφαιρέθηκε από το νόμιμο κά¬ 
τοχό του με αθέμιτα μέσα ή χρησιμοποιείται προς εκτέλεση εγκληματι¬ 
κής πράξης. (84/5/ΕΟΚ Αρ, 2, παραγρ, 1, εδαφ. 2). 

Άρθρο 3 

Η παράγρ. 5 του άρθρου 6 του Π.Δ. 237/86 (άρθρο 39 Ν. 1569/ 
85) συμπληρώνεται ως εξής: 

«Δεν μπορεί όμως για κάθε ατύχημα να οριστούν ποσά κατώτερα από 
αυτά που προβλέπονται ακολούθως: 

Από 1ης Ιανουάριου 1996, 500.000 ΕΟΙΙ για σωματικές βλάβες 
ανεξαρτήτως αριθμού θυμάτων και 100.000 Ε011 για υλικές ζημιές. 

Από 1ης Ιανουάριου 1993 ποσοστό 31% των ποσών αυτών». (84/ 
5/ΕΟΚ αρ. 1 παραγρ. 2, αρ. 5 παραγρ. 3). 

Άρθρο 4 

Το άρθρο 7 του Π.Δ. 237/86 (άρθρο 7 Ν. 489/76) τροποποιείται 
και (αντικαθίσταται ως εξής: 

«Δεν θεωρούνται τρίτοι, κατά την έννοια των διατάξεων του άρθρου 2 
παραγρ. 1 και του άρθρου 6 παραγρ. 2: 

α) Ο οδηγός του αυτοκινήτου που προξένησε την ζημιά. 

β) Κάθε πρόσωπο του οποίου η ευθύνη καλύπτεται με την σύμβαση 
ασφάλισης. 

γ) Εκείνος ο οποίος έχει καταρτίσει μετά του ασφαλιστή την ααφαλι- 
ί στική σύμβαση. 

] δ) Οι νόμιμοι εκπρόσωποι νομικού προσώπου που είναι ασφαλισμένο 
ή εταιρείας που δεν έχει αποκτήσει νομική προσωπικότητα». (84/5/ 
ΕΟΚ αρ. 3). 

Άρθρο 5 

1. Στην παράγραφο 1 περίπτ. β του αρ. 19 του Π.Δ. 237/86 (παρ. 1 
περ. β άρθρου 19 Ν. 489/76) αντικαθίσταται ως εξής: 

«γ) Το Ατύχημα προήλθε από αυτοκίνητο οδηγούμενο από πρόσωπο 
που προκάλεαε από πρόθεση το ατύχημα». (84/5/ΕΟΚ αρ. 2 παραγρ. 

I 2). 

! 3. Στην παράγραφο 3 του άρθρου 19 του Π.Δ. 237/86 (παρ. 3 του 

, άρθρου 19 Ν. 489/76) προστίθεται 2ο εδάφιο ως εξής: 

; «Το Επικουρικό Κεφάλαιο με βάση τις πληροφορίες που του παρέχει 
ι το θύμα και έπειτα από σχετική αίτηση αυτού, υποχρεούται να του δώ- 
I σει αιτιολογημένη απάντηση σχετικά με την καταβολή ή μη αποζημίω¬ 
σης». (84/5/ΕΟΚ αρ. 1 παραγρ. 4). 

4. Η παράγραφος 5 του άρθρου 19 του Π.Δ. 237/86 (άρθρο 50 
παρ. ΓΟ Ν. 1569/85) αντικαθίσταται ως εξής: 


«Η Αποζημίωση του Επικουρικού Κεφαλαίου περιορίζεται στην συ¬ 
μπλήρωση του ποσού που υποχρεούται να καταβάλει ασφαλιστικό Τα¬ 
μείο ή άλλος Οργανισμός κοινωνικής ασφάλισης για την αυτή αιτία στο 
ζημιωθέντα». (84/5/ΕΟΚ άρθρο 1 παρ. 4 εδ. α’). 

Άρθρο 6 

Η ισχύς του παρόντος αρχίζει από της δημοσιεύσεώς του στην Εφη¬ 
μερίδα της Κυβερνήσεως. 

Στον Υπουργό Εμπορίου αναθέτουμε την δημοσίευση και εκτέλεση 
του παρόντος Διατάγματος. 

Αθήνα, 17 Ιουνίου 1991 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΑΝΑΠΛΗΡΩΤΗΣ ΥΠΟΥΡΓΟΣ Ο ΥΠΟΥΡΓΟΣ 

ΕΘΝΙΚΗΣ ΟΙΚΟΝΟΜΙΑΣ ΜΕΤΑΦΟΡΩΝ & ΕΠΙΚΟΙΝΩΝΙΩΝ 

ΕΥΘ. ΧΡΙΣΤΟΔΟΥΛΟΥ ΝΙΚΟΛΑΟΣ ΓΚΕΛΕΣΤΑΘΗΣ 

Ο ΥΠΟΥΡΓΟΣ ΕΜΠΟΡΙΟΥ 

ΑΘΑΝΑΣΙΟΣ ΞΑΡΧΑΣ 
-♦-' 

ΠΡΑΞΕΙΣ ΥΠΟΥΡΓΙΚΟΥ ΣΥΜΒΟΥΛΙΟΥ 

( 8 ) 

Πράξη 72 της 19 Ιουνίου 1991 ■ 

Καθορισμός ετήσιας χορηγίας του Δημοσίου προς τις Ιερές Μονές του 

Αγίου Όρους για το οικονομικό έτος 1991. 

ΤΟ ΥΠΟΥΡΓΙΚΟ ΣΥΜΒΟΥΛΙΟ 

Έχοντας υπόψει: 

α. Τις διατάξεις του άρθρου 2 του Ν. 1166/81 «περί συστάσεως ετή¬ 
σιας οικονομικής χορηγίας του Δημοσίου προς τας Ιεράς Μονάς του 
Αγίου Όρους». 

β. Την αριθ. Φ. 7632 Μ/7/ΑΣ 840/10.6.1991 εισήγηση του 
Υπουργού Εξωτερικών, αποφασίζει: 

1. Τον καθορισμό του ύψους της ετήσιας οικονομικής χορηγίας του 
Δημοσίου στις Ιερές Μονές του Αγίου Όρους, για το οικονομικό έτος 
1991, στο ποσό των διακοσίων εκατομμυρίων (200.000.000) δραχ¬ 
μών. 

2. Ορίζει την εγγραφή σχετικής πιστώσεως στον Κρατικό Προϋπολο¬ 
γισμό 1991 με κωδικό αριθμό 2291. 

Η Πράξη αυτή να δημοσιευθεί στην Εφημερίδα της Κυβερνή¬ 
σεως. 

Ο Πρόεδρος Οι Αντιπρόεδροι Τα Μέλη 

Ακριβές αντίγραφο 

Ο Γραμματέας Υπουργικού Συμβουλίου 
ΕΥΑΓΓΕΛΟΣ Κ. ΒΟΛΟΥΔΑΚΗΣ 

- ♦ - 

ΑΠΟΦΑΣΕΙΣ 

(9) 

Πράξη Διοικητή αριθ. 1952/18.6.91 

(Άρθρο 1 του Ν. 1266/82) 

Συμπλήρωση των ΠΔ/ΤΕ 1576/23.6.89 και 1649/8.12.89 που 
αφορούν τις τοποθετήσεις σε έντοκα γραμμάτια του Ελληνικού Δη¬ 
μοσίου μέρους των αδιαθέτων υπολοίπων της υποχρέωσης των 
εμπορικών τραπεζών για την χρηματοδότηση της βιοτεχνίας και 
των ΔΕΚΟ. 

ΤΡΑΠΕΖΑ ΤΗΣ ΕΛΛΑΔΟΣ 
Ο ΔΙΟΙΚΗΤΗΣ ΤΗΣ ΤΡΑΠΕΖΑΣ ΤΗΣ ΕΛΛΑΔΟΣ 

Αφού έλαβε υπόψη: 

α) το άρθρο 1 του Ν. 1266/82 «όργανα ασκήσεως της νομισματι¬ 
κής, πιστωτικής και συναλλαγματικής πολιτικής και άλλες διατάξεις». 

β) τις ΠΔ/ΤΕ 1418/30.12.88 και 1089/29.6.87, όπως ισχύουν. 

γ) τις ΠΔ/ΤΕ 1576/23.6.89 και 1649/8.12.89, αποφάσισε: 

Να συμπληρώσει τις ΠΔ/ΤΕ 1576/23.6.89 και 1649/8.12.89 
και να καθορίσει τα εξής: 

Επιτρέπεται στις Εμπορικές Τράπεζες να τοποθετούν και σε ομόλογα 
που εκδίδει από 1.6.91 η Ελληνική Τράπεζα Βιομηχανικής Αναπτύ- 

ξεως (Ε.Τ.Β.Α), το τμήμα των αδιάθετων υπολοίπων που υπερβαίνει το 
1% και το 0,5% τών καταθέσεων τους επί των οποίων υπολογίζεται 
αντίστοιχη υποχρέωση για την χορήγηση δανείων προς τη βιοτεχνία και 
τις ΔΕΚΟ. 

Η έναρξη εφαρμογής της πιο πάνω ρύθμισης μπορεί να γίνει με αξία 
30.6.1991 επί των αδιάθετων υπολοίπων της σχετικής υποχρέωσης 
που θα έχουν συγκεντρωθεί στην Τράπεζα της Ελλάδος, με αξία την 
ημερομηνία αυτή. 

Η Πράξη αυτή να δημοσιευθεί στην Εφημερίδα της Κυβερνή- 
σεως. 

Αθήνα, 18 Ιουνίου 1991 

Ο Διοικητής 
ΔΗΜ. ΧΑΛΙΚΙΑΣ 

-♦- 

ΔΙΟΡΘΩΣΕΙΣ ΣΦΑΛΜΑΤΩΝ 

( 10 ) 

Στο Προεδρικό Διάταγμα υπ’ αριθ. 205/1991 που δημοσιεύτηκε 
στο ΦΕΚ 78/30.5.1991 τ.Α' επιφέρεται η πιο κάτω διόρθωση: 

Από τη λανθασμένη λέξη «Σώματος» όπου αναφέρεται στη σωστή 
λέξη «Σταθμού». 


( 11 ) 

Στο Π. Δ/γμα 219/91.,που δημοσιεύτηκε στο ΦΕΚ 81/Α/ 
30.5.91 με θέμα «Περί Εμπορικών Αντιπροσώπων σε συμμόρφωση 
προς την Οδηγία 86/653/ΕΟΚ του Συμβουλίου των Ευρώπαϊκών 
Κοινοτήτων επέρχονται οι παρακάτω διορθώσεις σφαλμάτων: 

Η παραγρ. 1 των εξουαιοδοτικών διατάξεων αντικαθίσταται με το 
ορθό κείμενο που έχει ως ακολούθως: 

1. Τις διατάξεις του άρθρου 4 του Νόμου 1338/83 «Εφαρμογή του 
κοινοτικού δικαίου (ΦΕΚ 34/Α/1983) όπως αντικαταστάθήκε από το 
άρθρο 6 παράγρ. 4 του Ν. 1440/84 «Συμμετοχή της Ελλάδος στο Κε¬ 
φάλαιο, στο Αποθεματικά και στις προβλέψεις της Ευρωπαϊκής Τράπε¬ 
ζας Επενδύσεων, στο Κεφάλαιο της Ευρωπαϊκής Κοινότητας Άνθρα- 
κος και Χάλυβος και του Οργανισμού Εφοδιασμού «ΕΥΡΑΤΟΜ» (ΦΕΚ 
70/Α/1984) και τροποποιήθηκε με το άρθρο 7 του Ν. 1775/88 
(ΦΕΚ 101/Α/88) και το άρθρο 65 του Ν. 1892/80 (ΦΕΚ 101/Α/ 
31.7.90). 

Στο άρθρο 2 συμπεριλαμβάνεται, πριν απο τις παραγρ. α) και β) η 
φράση «Οι διατάξεις του παρόντος Π.Δ/τος δεν έχουν εφαρμογή για: 

Στο άρθρο 7 στην παραγρ. 4 στην πρώτη (1) σειρά και μετά την λέξη 
«από» προστίθεται η λέξη «την». 

Στο άρθρο 10 στην παραγρ. 4 στην τρίτη (3) σειρά η λέξη «ανταγωνι¬ 
σμό» αντικαθίσταται από την ορθή λέξη «ανταγωνισμού». 

(Από το Υπουργείο Εμπορίου) 


(Από το Εθνικό Τυπογραφείο) 

ΕΘΙΜΙΚΟ ΤΥΠΟΓΡΑΦΕΙΟ 


Εκδίδει την ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ από το 1833 


Διεύθυνση 

Καποδιστρίου 34 

Οι Υπηρεσίες του ΕΘΝΙΚΟΥ ΤΥΠΟΓΡΑΦΕΙΟΥ 

Ταχ. Κώδικας: 

104 32 

ΤΕΙΕΧ 

22.3211 ΥΡΕΤΟΒ 

λειτουργούν καθημερινό από 8.00’ έως 13.30' 


ΧΡΗΣΙΜΕΣ ΠΛΗΡΟΦΟΡΙΕΣ 


* Πώληση ΦΕΚ όλων των Τευχών Καποδιστρίου 25 τηλ.: 52.39.762 
•ΒΙΒΛΙΟΘΗΚΗ: Σολωμού 51 τηλ.: 52.48.188 

* Για φωτοαντίγραφα παλαιών τευχών στην οδό Σολωμού 51 τηλ.: 52.48.141 

* Τμήμα πληροφόρησης: Για τα δημοσιεύματα των ΦΕΚ τηλ.: 52.25.713 - 52.49.547 


* Οδηγίες για-δημοσιεύματα Ανωνύμων Εταιρειών και ΕΠΕ τηλ.: 52.48.785 
Πληροφορίες για δημοσιεύματα Ανωνύμων Εταιρειών και ΕΠΕ τηλ.: 52.25.761 


Αποστολή ΦΕΚ στην επαρχία με καταβολή της αξίας του δια μέσου Δημοσίου Ταμείου Για πληροφορίες: τηλ.: 52.48.320 


Τιμές κατά τεύχος της ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ: 


Κάθε τεύχος μέχρι 8 σελίδες δρχ. 50. Από 9 σελίδες μέχρι 16 δρχ. 80, από 17 έως 24 δρχ. 100 

Από 25 σελίδες και πάνω η τιμή πώλησης κάθε φύλλου (8σέλιδου ή μέρους αυτού) αυξάνεται κατά 30 δρχ. 


Μπορείτε να γίνετε συνδρομητής για όποιο τεύχος θέλετε, θα σας αποστέλλεται με το Ταχυδρομείο. 


ΕΤΗΣΙΕΣ ΣΥΝΔΡΟΜΕΣ 


Κωδικός αριθ. κατάθεσης στο Δημόσιο Ταμείο 2531 


Η ετήσια συνδρομή είναι: 

α) Για το Τεύχος Α' 
β) » » » Β' 

γ) » » » Γ' 

δ) » » » Δ' 

ε) » » » Αναπτυξιακών Πράξεων 

στ) » » » Ν.Π.Δ.Δ. 

ζ) » » » ΠΑΡΑΡΤΗΜΑ 

η) » » » Δελτ. Εμπ.& Βιομ. Ιδ. 

θ) » » » Αν. Ειδικού Δικαστηρίου 

ι) » » » Α.Ε. & Ε.Π.Ε. 

ια) Για όλα τα Τεύχη 


Α' 

Δρχ. 

10.000 

Β' 

» 

19.000 

Γ' 

» 

6.000 

Δ' 

» 

18.000 

Αναπτυξιακών Πράξεων 

» 

12.000 

Ν.Π.Δ.Δ. 

» 

6.000 

ΠΑΡΑΡΤΗΜΑ 

» 

3.000 

Δελτ. Εμπ.& Βιομ. Ιδ. 

» 

6.000 

Αν. Ειδικού Δικαστηρίου 

» 

1.500 

Α.Ε. & Ε.Π.Ε. 

» 

40.000 

ύχη 

» 

85.000 


Κωδικός αριθ. κατάθεσης στο Δημόσιο Ταμείο 3512 


Ποσοστό 5% υπέρ του Ταμείου Αλληλο¬ 
βοήθειας του Προσωπικού (ΤΑΠΕΤ) 

Δρχ. 500 

» 950 

» 300 

» 900 

» 600 

» 300 

» 150 

» 300 

» 75 

» 2.000 

» 4.250 


Πληροφορίες: τηλ. 52.48.320 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 















